**Jakov Milatović** (rođen 7. decembra 1986. godine) crnogorski je političar i ekonomista i predsjednik Crne Gore od 20. maja 2023. godine. Milatović je ranije bio crnogorski ministar gospodarstva i ekonomskog razvoja u vladi Zdravka Krivokapića u periodu od 4. decembra 2020. do 28. aprila 2022. godine.

Na predsjedničkim je izborima 2023. godine u drugom krugu 2. aprila pobijedio dotadašnjeg predsjednika Milu Đukanovića.

Biografija
----------

Jakov Milatović rođen je u Titogradu, glavnom gradu SR Crne Gore, 7. decembra 1986. godine. U njegovoj su porodici djed i pradjed kao partizani sudjelovali u narodnooslobodilačkoj borbi. Osnovne studije u domeni ekonomije završio je na Ekonomskom fakultetu Univerziteta Crne Gore, sa prosječnom ocjenom 10 i bio je student generacije. Dobitnik je brojnih domaćih priznanja od Ministarstva prosvjete, Univerziteta Crne Gore, Ministarstva spoljnih poslova i dr, kao i stranih stipendija. Kao stipendista američke vlade proveo je jednu studijsku godinu na Univerzitetu savezne države Ilinois (Illinois State University), kao stipendist austrijske vlade jedan semestar na Univerzitetu za ekonomiju i biznis u Beču (WU Wien), a kao stipendist Evropske komisije jednu studijsku godinu na Univerzitetu u Rimu (La Sapienza). Magistarske studije u oblasti ekonomije završio je na Univerzitetu Oksford i bio je stipendist britanske vlade (Chevening).

Radno iskustvo započeo je u NLB banci u Podgorici kao dio tima za upravljanje rizikom, zatim u Deutsche banci u Frankfurtu u timu za procjenu kreditnog rizika zemalja sa fokusom na zemlje centralne i istočne Evrope. Od 2014. godine radio je u Evropskoj banci za obnovu i razvoj (EBRD) u timu za ekonomsku i političku analizu, prvo kao ekonomski analitičar za jugoistočnu Evropu a nakon unapređenja u poziciju ekonomiste pokrivao je zemlje Zapadnog Balkana iz kancelarije u Podgorici. Godine 2018. unaprijeđen je u glavnog ekonomistu sa zadatkom da pokriva zemlje EU, uključujući Rumuniju, Bugarsku, Hrvatsku i Sloveniju iz kancelarije u Bukureštu.

Druga iskustva i usavršavanja sticao je kroz pohađanje programa i škola Ujedinjenih nacija u New Yorku, njemačke Fondacije Konrad Adenauer u Podgorici, Ambasade Crne Gore u Rimu, Kancelarije za međunarodnu saradnju Ekonomskog fakulteta u Podgorici, Oxbridge Academic Programs u Oxfordu, Međunarodnog monetarnog fonda (MMF) u Londonu, Londonske škole ekonomije (LSE) i Univerziteta u Pekingu, Liderske akademije Univerziteta Standford i Univerziteta u Beogradu, i drugih.

Pisao je stručne tekstove za Vijesti.

Bio je ministar ekonomskog razvoja u Vladi Zdravka Krivokapića.

Politički pogledi
-----------------

Milatović je na referendumu za nezavisnost 2006. godine glasao za nezavisnost Crne Gore. Snažno se zalaže za pridruživanje Crne Gore Evropskoj uniji. U isto se vrijeme zalaže i za bliže odnose između Crne Gore i Srbije.

Privatni život
--------------

Milatović je član Srpske pravoslavne crkve i kršten je u manastiru Ostrog u Crnoj Gori. Po narodnosti se izjašnjava kao Crnogorac. Oženjen je Milenom i ima troje dece, kćeri Saru i Anu te sina Davida.

Vanjske poveznice
-----------------

* Wikimedia Commons ima još multimedijalnih datoteka vezanih za: ***Jakov Milatović***